



ACTA DE LA SESSIÓ EXTRAORDINÀRIA
CELEBRADA PEL PLE DE L'AJUNTAMENT
EL DIA 19 DE FEBRER DE 2026





Membres assistents

Josep Maria Ferra Terrasa
Maria Roig Comas
Manuel Bennasar Gutiérrez de la Concha
María Magdalena Alorda Salom
Maria Ines Font Cuesta
Jaime Terrasa Sampol
Carlos Arrondo Nadal
Maria Antonia Sabater Salom
Rafel Mir Canyelles
Monica Font Balle
Maria Nadal Vila
María Andrea Busquets Pons
Catalina Maria Rosselló Nicolau

Membres que excusen la seva assistència





	A la Vila d'Esporles, Comunitat Autònoma de les Illes Balears, essent les devuit hores i vint-i-cinc minuts de dia 19 de febrer de 2026, es reuneix a la Sala d'Actes de la Casa de la Vila, en primera convocatòria, el Ple de la Corporació sota la presidència del Sr. batlle Josep Maria Ferra Terrassa, i amb l’assistència dels senyors regidors que es relacionen a l’encapçalament, amb l’objecte de celebrar sessió extraordinària i en ella tractar els assumptes inclosos a l’ordre del dia, el qual fou degudament notificat. Assisteix com a secretària  la Sra. Francisca Maimó Molina.



1.- EXPEDIENT 99/2026. APROVAR EXPEDIENT DE CONTRACTACIÓ I PLECS DEL CONTRACTE DE GESTIÓ DEL SERVEI PÚBLIC DE RECOLLIDA I TRANSPORT DELS RESIDUS GENERATS AL TERME MUNICIPAL D'ESPORLES.- La regidora Maria Nadal Vila, explica la següent:

PROPOSTA
 
A la vista de les característiques del contracte que es pretén adjudicar:
 
	Tipus de contracte: Serveis

	Subtipus del contracte: “Servicios de alcantarillado y eliminación de desperdicios:
servicios de saneamiento y servicios similares”

	Objecte del contracte: Gestió del servei públic de recollida i transport dels residus
generats al terme municipal d’Esporles

	Procediment de contractació: Obert subjecte a regulació harmonitzada
	Tipus de Tramitació: ordinària

	Valor estimat del contracte: 2.639.399,80 €

	Pressupost base de licitació IVA exclòs: 2.639.399,80 €
	IVA 10%: 263.940,00 €

	Pressupost base de licitació IVA inclòs: 2.903.339,80 €

	Durada de l'execució: 5 anys, a comptar des de l’endemà al de la formalització del contracte



A la vista de l'expedient de contractació tramitat:
	Document
	Data/Núm.
	Observacions

	Proposta de contractació del Servei
	11/02/2026
	

	Informe de Secretaria
	12/02/2026
	

	Resolució d'inici
	16/02/2026
	 Decret 2026-0088

	Plec prescripcions tècniques
	16/02/2026
	

	Plec de clàusules administratives
	16/02/2026
	

	Informe no divisió lots
	11/02/2026
	

	Informe d’insuficiència de mitjans
	10/02/2026
	



 
Examinada la documentació que l'acompanya i de conformitat amb allò que s'ha fixat en la Disposició Addicional Segona de la Llei 9/2017 de 8 de novembre, de Contractes del Sector Públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
 
PROPOS AL PLE
 
PRIMER. Aprovar l'expedient de contractació, mitjançant procediment obert subjecte a regulació harmonitzada per la gestió del servei públic de recollida i transport dels residus generats al terme municipal d’Esporles, convocant la seva licitació.
 
SEGON. Aprovar els Plecs de Clàusules Administratives Particulars i de Prescripcions Tècniques que regiran el contracte.

TERCER. Aprovar la despesa corresponent per import de 387.112 euros (IVA inclòs). 
	Exercici
	Aplicació pressupostària
	Import

	2026
	1621-22700
	387.112 €


 

	Import total durada contracte (5 anys) IVA inclòs
	Import anual IVA inclòs
	Import mensual IVA inclòs
	8 mesos exercici 2026 IVA inclòs

	2.903.339,80 €
	580.667,96 €
	48.389 €
	387.112 €



QUART. Adonar de la present Resolució a Intervenció i a Tresoreria a l'efecte de practicar les anotacions comptables que procedeixin.
 
CINQUÈ. Publicar l'anunci de licitació en el perfil de contractant amb el contingut contemplat en l'annex III de la Llei 9/2017 de 8 de novembre, de Contractes del Sector Públic.
 
SISÈ. Publicar l'anunci de licitació en el «Diari Oficial de la Unió Europea», deixant constància en l'expedient de la data d'enviament de l'anunci de licitació.
 
SETÈ. Publicar en el perfil de contractant tota la documentació integrant de l'expedient de contractació, en particular el plec de clàusules administratives particulars i el de prescripcions tècniques.
 
VUITÈ. Designar als membres de la mesa de contractació i publicar la seva composició en el perfil de contractant:
 
— Aina Díaz Rosselló, que actuarà com a Presidenta de la mesa.
— Francisca Maimo Molina, Vocal (Secretaria-Interventora de la Corporació).
— Caterina Pinya Oliver, Vocal.
— Santiago Miguel Martin Guardiola, Vocal.
— Maria Frontera Carbonell, que actuarà com a Secretari de la Mesa

El Sr. Bennassar comenta que votaran en contra atès que hi ha un increment molt gros de més d’un 300% del cost del servei respecte el contracte en vigor. No estan d’acord en el model de recollida atès que el seu cost és molt elevat i per tant suposarà un increment de taxes.

La Sra. Busquets comenta que també votarà en contra atès que considera que l’increment del cost és molt alt i que seria millor un servei de recollida amb contenidors. També considera que posar un camió més gran és perjudicial per l’accés a determinades zones.

La Sra. Nadal comenta que és cert que el cost s’ha incrementat molt però el model de recollida porta a porta s’ha demostrat que és el millor sistema per garantitzar una recollida selectiva efectiva.

També explica que el camió gran no substitueix als petits sino que fa de camió nodriza i evita tants de desplaçaments a les plantes de tractament.

També s’ha de tenir en compte que l’Ajuntament ha aprovat diversos plecs que han quedat deserts i son poques les empreses que presten serveis d’aquestes característiques.


Sotmesa a votació la proposta fou aprovada amb el següent resultat: 

- Set (7) vots a favor de PAS – MÉS 
- Quatre (4) en contra del PP i la regidora no adscrita
- Una (1) abstenció del PSOE



2.- EXPEDIENT 269/2026. MODIFICACIÓ PLA DE GESTIÓ, CONTROL DE RISC I PROTECCIÓ DE L'ARBRAT D'ESPORLES.- La regidora Maria Ines Font Cuesta, explica la següent:

PROPOSTA DE RESOLUCIÓ 
 
A l'any 2.021 es va elaborar el primer "Pla de gestió i control del risc de l'arbrat d'Esporles (250 uds)" que va ser aprovar el Ple de l’Ajuntament en data 24 de febrer de 2022.
Entre les actuacions que es van executar es van incloure actuacions per reduir el risc de trencament i actuacions per millorar l' estructura dels exemplars, per reduir el seu risc a mitjà-llarg termini. Es va plantejar la necessitat de reformar l'estructura d'alguns exemplars, com els de la Plaça d'Espanya (església) i el tram urbà del Carrer Joan Riutort. No obstant això, al Carrer Joan Riutort es va plantejar la necessitat de posposar algunes actuacions de reformació de l' estructura. 
Passat el temps necessari perquè l'arbre estructurés la seva copa, ara ha arribat el moment d'intervenir en aquests exemplars, i en gran part de l'arbrat, per millorar l'estructura mitjançant selecció d'eixos i reforma puntual d'eixos amb defectes de forma i/o estructura. Aquest és el punt de partida per treballar l'arbrat 
En data 20 d’agost de 2025 l’Ajuntament d’Esporles va adjudicar el contracte menor consistent en la prestació del servei de la revisió del Pla de Gestió i Control del Risc de l'Arbrat del carrer Joan Riutort, del Passeig del Rei, de la Plaça de l'Esglèsia i del Jardinet del Municipi d'Esporles, al licitador EULEN, S.A 

Finalitzada la tasca de redacció i revisat el Pla de Gestió i Control del Risc de l'Arbrat 

PROPÒS

PRIMER Aprovar la Modificació del Pla de gestió, control de risc i protecció de l’arbrat d’Esporles.

SEGON. Publicar el text íntegre del pla al portal de transparència d'aquesta entitat  a l'efecte del seu general coneixement.

Sotmesa a votació la proposta fou aprovada amb el següent resultat: 

- Vuit (8) vots a favor de PAS – MÉS i la regidora no adscrita
- Quatre (4) abstencions del PP i PSOE


	Un cop examinats els punts assenyalats a l’ordre del dia, essent les devuit hores i quaranta minuts el Sr. batle aixecà la sessió, i per fer-hi constar el que s’hi ha tractat, jo la secretària en don fe, i amb el seu Vist-i-plau estenc la present Acta al lloc i la data assenyalats a l’encapçalament.

	
La secretària 		l					Vist i plau
								  El batle	

